咸通四年，出為義成軍節度使，時黃河水泛，屢壞堤壩，倣乃令改其河道，兩月而成，并進工圖於上，上嘉之。尋任兵部尚書。咸通末，入相，封蘭陵郡開國候。少頃，寇盜起於嶺南，在朝同列多忌倣性耿直，遂出倣為嶺南節度使，在任清廉，珍寶奇物不入公門，時其家人患疾，醫乃取公庫所存烏梅醫之，倣不從，乃欲歸京，途買藥於市，遇盜賊，不至京師而卒。倣工於詩賦，存《享太廟樂章》一篇。